b'\n_START_ARTICLE_\nVestcup\n_START_PARAGRAPH_\nVestcup er en \xc3\xa5rlig volleyballturnering som arrangeres av KFUM Stavanger Volleyball i Stavanger.\n_START_SECTION_\nHistorie\n_START_PARAGRAPH_\nTurneringen startet i 1987 som Vestcup, og har i l\xc3\xb8pet av \xc3\xa5rene blitt en av Norges st\xc3\xb8rste innend\xc3\xb8rs volleyballturneringer. \xc3\x85pningsturneringen i Rogaland var f\xc3\xb8r 1987 en \xc3\xa5rlig turnering for alle lag i Rogaland. Turneringen var en storm\xc3\xb8nstring med kamper i omtrent alle idrettshaller i Stavanger omr\xc3\xa5det, og tilreisende lag fra hele fylket. I 1987 overtok KFUM Stavanger den tekniske delen av arrangementet og skiftet navn til Vestcup.\n_START_SECTION_\nDeltakelse\n_START_PARAGRAPH_\nVestcup har alltid v\xc3\xa6rt turneringen for elite og bredde. Alle lag p\xc3\xa5 alle niv\xc3\xa5 deltar, og i \xc3\xa5renes l\xc3\xb8p har det ogs\xc3\xa5 v\xc3\xa6rt utenlandsk deltakelse. _NEWLINE_Interessen for volleyball har generelt sett v\xc3\xa6rt varierende siden 1980-tallet og 2009 spilles det senior serier i kun tre divisjoner. Denne nedgangen i antall divisjoner/lag hadde ogs\xc3\xa5 betydning for antall p\xc3\xa5meldte lag til Vestcup, men allikevel klarte Vestcup \xc3\xa5 v\xc3\xa6re attraktiv for mange lag hvert \xc3\xa5r. \xc3\x85rsaken til dette er mange men Vestcup har alltid lagt vekt p\xc3\xa5 \xc3\xa5 gi lagene s\xc3\xa5 god turnering som mulig med s\xc3\xa5 mange kamper som mulig. _NEWLINE_Fra 2000 og utover s\xc3\xa5 var Vestcup en av Norges st\xc3\xb8rste innend\xc3\xb8rsturneringer. "En av de st\xc3\xb8rste" for ikke \xc3\xa5 ta for hardt i men enkelte \xc3\xa5r har Vestcup v\xc3\xa6rt den st\xc3\xb8rste volleyballturneringen i Norge. I 2015 var det rekordp\xc3\xa5melding til Vestcup med hele 107 p\xc3\xa5meldte lag (det var 113 p\xc3\xa5meldt p\xc3\xa5 et tidspunkt men 5 lag trakk seg p\xc3\xa5 grunn av sykdon, reise, etc de siste dagene). Vestcup 2015 ble derfor en tettpakket helg med bruk av Ynglingehallen for de yngste U11 og U13, mens \xc3\xb8vrige lag spilte i Stavanger Idrettshall. 298 kamper ble avviklet under Vestcup 2015.\n_START_SECTION_\nKampoppsett\n_START_PARAGRAPH_\nKampoppsettet i Vestcup har i alle \xc3\xa5r v\xc3\xa6rt essensielt for \xc3\xa5 f\xc3\xa5 til en kvalitetsturnering, og arrangementskomiteen legger mye vekt p\xc3\xa5 \xc3\xa5 f\xc3\xa5 til et godt kampoppsett. Et godt kampoppsett karakteriseres av flere ting, men for Vestcup er det viktig at lagene f\xc3\xa5r tilstrekkelig antall kamper som start og opplading til sesongen. Samtidig er det viktig at det blir kamper ogs\xc3\xa5 for tapende lag. Normalt betyr dette innledende puljespill samt sluttspill med cup med plasseringskamper for alle lag. Dette betyr at alle lag uansett plassering f\xc3\xa5r minimum 4 og helt opp mot 7-8 kamper i l\xc3\xb8pet av helgen. Dermed blir det en turnering med stort utbytte med verdifull kamptrening f\xc3\xb8r volleyballsesongen starter, uansett niv\xc3\xa5.\n_START_SECTION_\nStavanger Idrettshall\n_START_PARAGRAPH_\nStavanger Idrettshall deles normalt inn i 4 deler hvor det totalt kan benyttes 12 volleyballbaner med redusert servefelt.\n_START_SECTION_\nYnglingehallen\n_START_PARAGRAPH_\nYnglingehallen er KFUM Stavanger sin egen idrettshall og hjemmebanen for KFUM Stavanger sine elitekamper. Hallen ligger kun 5 minutters gange fra Stavanger Idrettshall og like ved klubbhuset Ynglingen. Ynglingehallen kan deles inn i 4 baner eller en stor bane med internasjonal standard som utnytter hele hallen. KFUM Stavanger har arrangert mange turneringer i Ynglingehallen samt Norgesmesterskap for aldersbestemte klasser. U19 i 2003, U17 i 2004, U17 i 2009.'